
66   DR.30.11.2015 

 

 
 

suami yang tidak bertanggungjawab, tidak memberikan nafkah kepada isteri dan kepada 
anak-anak.   

Walau macam mana pun kerana definisi ini baru sahaja diluluskan oleh Jemaah 
Menteri, jadi untuk kita mengkaji semula ini, kita tengok juga keadaan bagaimana.  
Berapakah bilangan sebenarnya jumlah yang disebutkan oleh Yang Berhormat itu terlibat di 
kalangan wanita ini yang memerlukan bantuan dan dimasukkan dalam takrifan ibu tunggal.  
Akan tetapi ini tidak dibuktikan walaupun mereka tidak termasuk di dalam takrifan ini yang 
kita tidak akan membantu mereka.  Sekiranya mereka memerlukan bantuan mereka boleh 
datang kepada kita dan kita boleh melihat apakah bantuan yang boleh kita sampaikan 
ataupun berikan kepada mereka, insya-Allah Yang Berhormat.   

Berkaitan dengan subsidi mammogram 24% wanita yang terlibat menghidap barah 
payudara ini.  Kementerian melalui LPPKN mengadakan saringan barah payudara sejak 
tahun 2007 lagi dan sehingga November 2015 seramai 271,762 orang wanita telah 
mendapat faedah daripada ujian saringan tersebut.  Lanjutan itu, kementerian turut 
memperkenalkan program bantuan prothesis luaran dan coli khas pada tahun 2014 di mana 
seramai 5,916 orang telah menerima bantuan berkenaan.   

Saya ingin menjelaskan bahawa kita masih ada cukup lagi peruntukan untuk tahun 
hadapan untuk 50,000 wanita yang boleh kita adakan saringan mammogram ini insya-Allah.  
Jadi, tidak ada masalah walaupun tidak kelihatan ada peruntukan di situ untuk tahun 2016 
tetapi kita mempunyai cukup peruntukan untuk 50,000 orang wanita lagi insya-Allah.   

Seterusnya, kedudukan Malaysia dalam indeks kemajuan. Saya ingin menjelaskan 
di sini... 

Tuan Pengerusi [Datuk Haji Ismail bin Haji Mohamed Said]:  Ya, Yang 
Berhormat Bukit Mertajam.  Saya ingat Yang Berhormat Parit Sulong yang bangun hendak 
tanya tadi.  Sila.   

Tuan Sim Chee Keong [Bukit Mertajam]:  Program Vaksinasi HPV.   

Datuk Hajah Azizah binti Datuk Seri Panglima Mohd Dun:  Saya belum sampai 
ke situ Yang Berhormat.  Walau bagaimanapun, izinkan saya untuk memberitahu kepada 
Yang Berhormat dari Bukit Mertajam itu juga kerana kita memanglah menjadi 
tanggungjawab kita membantu wanita ini dan itu juga untuk makluman Yang Berhormat dan 
Dewan yang mulia ini kita cukup lagi untuk tahun hadapan untuk 70,000 orang lagi untuk 
kita vaksinasi kan, insya-Allah.  So, tidak ada masalah.  Kedudukan Malaysia... 

■1640 

Dato’ Noraini binti Ahmad [Parit Sulong]:  [Bangun] 

Tuan Pengerusi [Datuk Haji Ismail bin Haji Mohamed Said]:  Ya, Yang 
Berhormat Parit Sulong hendak masuk dalam senarai.   

Datuk Hajah Azizah binti Datuk Seri Panglima Mohd. Dun:  Senarai.  [Ketawa] 

Tuan Pengerusi [Datuk Haji Ismail bin Haji Mohamed Said]:  Sila.  

Dato’ Noraini binti Ahmad [Parit Sulong]:  Terima kasih Tuan Pengerusi dan 
juga terima kasih Yang Berhormat Menteri.  Saya tertarik dengan apa Yang Berhormat 
nyatakan tadi bahawa walaupun tidak ada nampak ada, seolah-olah ada peruntukan tetapi 
masih ada peluang lagi untuk 50,000 orang wanita.  Cuma saya hendak tahu, dari mana 
datangnya bajet ini sebab kalau hendak ikutkan, kalau peruntukan tahun 2015, kita kena 
selesaikan tahun 2015.  Akan tetapi dalam hal ini, mungkin boleh perjelaskan dengan kita 
sebab kalau peruntukan tahun ini secara logiknya kita tidak boleh guna untuk tahun 
hadapan.  Kalau boleh kami dimaklumkan mengenai bagaimana adanya.  Alih-alih wujud 
ini. Jadi senang untuk kita menerangkan kepada rakyat.  Terima kasih.  

Datuk Hajah Azizah binti Datuk Seri Panglima Mohd. Dun:  Dia tidak puas hati 
lagi, Tuan Pengerusi.  Dia ingat mungkin kita bohong.   



suami yang tidak bertanggungjawab, tidak memberikan nafkah kepada isteri dan kepada anak-anak. Walau macam mana pun kerana definisi ini baru sahaja diluluskan oleh Jemaah Menteri, jadi untuk kita mengkaji semula ini, kita tengok juga keadaan bagaimana. Berapakah bilangan sebenarnya jumlah yang disebutkan oleh Yang Berhormat itu terlibat di kalangan wanita ini yang memerlukan bantuan dan dimasukkan dalam takrifan ibu tunggal. Akan tetapi ini tidak dibuktikan walaupun mereka tidak termasuk di dalam takrifan ini yang kita tidak akan membantu mereka. Sekiranya mereka memerlukan bantuan mereka boleh datang kepada kita dan kita boleh melihat apakah bantuan yang boleh kita sampaikan ataupun berikan kepada mereka, insya-Allah Yang Berhormat. Berkaitan dengan subsidi mammogram 24% wanita yang terlibat menghidap barah payudara ini. Kementerian melalui LPPKN mengadakan saringan barah payudara sejak tahun 2007 lagi dan sehingga November 2015 seramai 271,762 orang wanita telah mendapat faedah daripada ujian saringan tersebut. Lanjutan itu, kementerian turut memperkenalkan program bantuan prothesis luaran dan coli khas pada tahun 2014 di mana seramai 5,916 orang telah menerima bantuan berkenaan. Saya ingin menjelaskan bahawa kita masih ada cukup lagi peruntukan untuk tahun hadapan untuk 50,000 wanita yang boleh kita adakan saringan mammogram ini insya-Allah. Jadi, tidak ada masalah walaupun tidak kelihatan ada peruntukan di situ untuk tahun 2016 tetapi kita mempunyai cukup peruntukan untuk 50,000 orang wanita lagi insya-Allah. Seterusnya, kedudukan Malaysia dalam indeks kemajuan. Saya ingin menjelaskan di sini... Tuan Pengerusi [Datuk Haji Ismail bin Haji Mohamed Said]: Ya, Yang Berhormat Bukit Mertajam. Saya ingat Yang Berhormat Parit Sulong yang bangun hendak tanya tadi. Sila. Tuan Sim Chee Keong [Bukit Mertajam]: Program Vaksinasi HPV. Datuk Hajah Azizah binti Datuk Seri Panglima Mohd Dun: Saya belum sampai ke situ Yang Berhormat. Walau bagaimanapun, izinkan saya untuk memberitahu kepada Yang Berhormat dari Bukit Mertajam itu juga kerana kita memanglah menjadi tanggungjawab kita membantu wanita ini dan itu juga untuk makluman Yang Berhormat dan Dewan yang mulia ini kita cukup lagi untuk tahun hadapan untuk 70,000 orang lagi untuk kita vaksinasi kan, insya-Allah. So, tidak ada masalah. Kedudukan Malaysia... #1640. Dato' Noraini binti Ahmad [Parit Sulong]: [Bangun]. Tuan Pengerusi [Datuk Haji Ismail bin Haji Mohamed Said]: Ya, Yang Berhormat Parit Sulong hendak masuk dalam senarai. Datuk Hajah Azizah binti Datuk Seri Panglima Mohd. Dun: Senarai. [Ketawa]. Tuan Pengerusi [Datuk Haji Ismail bin Haji Mohamed Said]: Sila. Dato' Noraini binti Ahmad [Parit Sulong]: Terima kasih Tuan Pengerusi dan juga terima kasih Yang Berhormat Menteri. Saya tertarik dengan apa Yang Berhormat nyatakan tadi bahawa walaupun tidak ada nampak ada, seolah-olah ada peruntukan tetapi masih ada peluang lagi untuk 50,000 orang wanita. Cuma saya hendak tahu, dari mana datangnya bajet ini sebab kalau hendak ikutkan, kalau peruntukan tahun 2015, kita kena selesaikan tahun 2015. Akan tetapi dalam hal ini, mungkin boleh perjelaskan dengan kita sebab kalau peruntukan tahun ini secara logiknya kita tidak boleh guna untuk tahun hadapan. Kalau boleh kami dimaklumkan mengenai bagaimana adanya. Alih-alih wujud ini. Jadi senang untuk kita menerangkan kepada rakyat. Terima kasih. Datuk Hajah Azizah binti Datuk Seri Panglima Mohd. Dun: Dia tidak puas hati lagi, Tuan Pengerusi. Dia ingat mungkin kita bohong.